GiliGold/VAD_KnessetCorpus huggingface dataset:
אלעזר שטרן: זאת לא מתמטיקה או לא כלכלה שהיא טריביאלית.
אלעזר שטרן: אם אנשים אולי במשך שנתיים לא יחליפו דירות, יכול להיות שהביקושים ירדו והמחירים גם ירדו.
אלעזר שטרן: יש גם הגיון כלכלי בדבר הזה.
יצחק כהן: אם תגדיל את ההיצע.
אלעזר שטרן: קדושת המספרים.
אלעזר שטרן: רציתי לשאול.
אלעזר שטרן: המיליון ו-400 אלף שקלים, אני רואה שמדייקים כאן על שקלים.
<ראובן קוגן: 1.47.
אלעזר שטרן: זאת אומרת, מאיפה בא דווקא המספר הזה?
<ראובן קוגן: זה מספר שמתעדכן בהתאם למדדים ולכן הוא לא יוצא מספר עגול.
יעקב ליצמן: הוא שואל מאיפה התחיל המספר הראשון.
אלעזר שטרן: האם אין בתוך זה פתרונות יותר יצירתיים שיכולים כן לשים את זה יותר למטה?
אלעזר שטרן: לשים את המדרגה יותר נמוך כיוון שזה לא יהיה כל החיסכון המתבקש עליו אתם מדברים.
יעקב ליצמן: תשים לב שעוד מעט כל מחירי הדירות יהיו 1.4.
אלעזר שטרן: לכן אני חושב שיכול להיות שזה צריך להיות יותר למטה.
<ראובן קוגן: אלה בדיוק שתי קיצוניות של ההצעה.
<ראובן קוגן: יש כאלה שיאמרו תעשה אפס, מאפס ועד 1.47.
<ראובן קוגן: אנחנו באים ואומרים, תעשה 3.5 אחוזים מאפס עד 1.47, ומה שאתה אומר זה בוא נשחק עם המדרגה הזאת.
אלעזר שטרן: אני אומר שתעשה אפס עד מיליון לא עד 1.47.
<ראובן קוגן: בסוף זה משחק על אותה סקאלה.
<ראובן קוגן: כל המשמעות של זה.
<ראובן קוגן: 3.5 אחוזים הם בעצם עד 1.71 מיליון.
אלעזר שטרן: כולל הכול.
<ראובן קוגן: נכון להיום.
<ראובן קוגן: אתה אומר, בוא נעשה את זה ממדרגה, לא מ-1.47 ל-1.7, נגיד ממיליון עד 1.7, אבל לא שלושה וחצי לחמישה אחוזים?
אלעזר שטרן: לא, אבל לא עד המיליון.
ניסן סלומינסקי: אלעזר מציע, והוא לא היחיד, שיש שתי אפשרויות, או לגמרי לבטל את זה או לשנות את המינונים.
אלעזר שטרן: בשורה התחתונה אני אומר שהמיסוי הזה הוא לא נוח לכולנו.
אלעזר שטרן: גם אני נמנה עם אלה שהוא לא נוח להם אבל כשיגיעו היומיים של ההצבעות, באמת נצטרך לראות את החלופות ויכול להיות שנקבל החלטות קשות גם כשאנחנו לא נהיה שלמים אתן.
יעקב ליצמן: אתה מתנגד?
ניסן סלומינסקי: ליצמן, יש לך את זכות הדיבור.
יעקב ליצמן: שאלתי סתם שאלה.
יעקב ליצמן: יש לי כמה שאלות.
יעקב ליצמן: הייתי לדעת לגבי תושב חוץ בחוץ לארץ, מה קורה שם.
יעקב ליצמן: מישהו יכול לענות לי על זה?
משה גפני: זאת אומרת, אם אתה תושב חוץ ומשקיע כאן?
יעקב ליצמן: האם מישהו באמריקה, תושב חוץ שקונה דירה שם, מה הדין לגביו?
משה גפני: מה הדין בארצות הברית?
<שגית אפיק: האם יש מס רכישה בחוץ לארץ.
<אמיר הלר: אין מס רכישה בחוץ לארץ.
יעקב ליצמן: זה פטנט ישראלי.
<אמיר הלר: זה לא היחיד.
<אמיר הלר: יש הרבה מסים שהם פטנטים ישראלי.
<זיו שרון: זה מס שהחליף את אגרת רכישת המקרקעין שהייתה בעבר ולאט לאט התפתח.
אראל מרגלית: אבל כשמוכרים שם דירה, יש מס.
אראל מרגלית: איך הוא נקרא?
משה גפני: כמו כאן.
<אמיר הלר: פחות מאשר כאן.
יעקב ליצמן: שאלתי לגבי תושב חוץ.
יעקב ליצמן: מישהו יודע לענות לי על זה?
יעקב ליצמן: תושב ישראלי שקונה דירה באמריקה.
<עופר מנירב: לא משלם מס רכישה, כבוד הרב ליצמן.
<עופר מנירב: לא משלם מס רכישה.
ניסן סלומינסקי: למשה יש תשובה אחרת.
<משה אשר: אני רק אומר שאנחנו צריכים לבדוק את הדברים האלה ולראות מה מקובל בכל מדינה ומדינה.
יעקב ליצמן: אין כאן מישהו ממרכז המחקר של הכנסת.
יעקב ליצמן: אני מבקש שגם הם יעבירו לנו את הנוהל, על אף שאני סומך על מס הכנסה.
יעקב ליצמן: שנית.
יעקב ליצמן: מה דין פינוי-בינוי?
יעקב ליצמן: אני מתנצל, יכול להיות שדיברתם על זה כשלא הייתי.
ניסן סלומינסקי: לא דיברנו.
יעקב ליצמן: מה דין המסים לגבי פינוי-בינוי?
אראל מרגלית: שאלה יפה.
מיקי רוזנטל: זה שיפור דיור.
<שגית אפיק: זה במס שבח.
<שגית אפיק: עוד לא הגענו לזה.
<ורד אולפינר: אין שינוי בפינוי-בינוי.
<ורד אולפינר: הוראות הפינוי-בינוי הספציפיות גם לעניין מס רכישה וגם לעניין מס שבח.
<שגית אפיק: יש לכם תיקון במס שבח.
<שגית אפיק: אתם מתקנים את 49(כז) ו-(כטׂ).
<משה אשר: אלה לא דירות מגורים.
<ורד אולפינר: אלה לא דירות מגורים.
<ורד אולפינר: אין שום שינוי לגבי דירות מגורים במתחמי פינוי-בינוי, לא במס רכישה ולא במס שבח.
<אמיר הלר: אלא אם כן הבן אדם מחזיק שתי דירות.
<עופר מנירב: הם מקבלים תמורה.
<עופר מנירב: בכסף יש.
ניסן סלומינסקי: היא נתנה תשובה לשאלה הרלוונטית.
<עופר מנירב: אבל היא לא מדויקת.
ניסן סלומינסקי: אתה יודע מי יצר את החוק של פינוי-בינוי.
ניסן סלומינסקי: חוק שלי.
משה גפני: החוק שלך?
משה גפני: לא פוגעים בו עכשיו.
ניסן סלומינסקי: היא אמרה שהכול בסדר.
ניסן סלומינסקי: לא נוגעים.
יעקב ליצמן: עכשיו אתה יודע למה.
יעקב ליצמן: אני מקווה שזה ברור שאין שום שינוי במס בפינוי-בינוי.
יעקב ליצמן: אני לא רגוע בקשר לזה.
יעקב ליצמן: חוץ ממה ששגית אמרה לנו, לא שמעתי.
ניסן סלומינסקי: את זה יבדקו ונקבל תשובה.
<שגית אפיק: תיקון בעמוד 706.
ניסן סלומינסקי: רבותיי, ניתנה תשובה על ידי ורד.
ניסן סלומינסקי: אחר כך יבדקו.
אראל מרגלית: אבל ורד, איך את מחריגה את זה?
<משה אשר: יש הגדרה לדירת מגורים.
<משה אשר: זה חוק נפרד.
ניסן סלומינסקי: תבדקו אחר כך ביניכם.
ניסן סלומינסקי: אם יהיה שינוי במסקנה שלכם, זה יובא לידיעתנו.
יעקב ליצמן: הבנתי – ואני מקצר היום - שעל עצם הדבר יש התנגדות גורפת של כולנו ולכן זה לא רלוונטי.
ניסן סלומינסקי: זה בהחלט רלוונטי.
יעקב ליצמן: רלוונטי למה?
ניסן סלומינסקי: לשמוע את עמדתך.
יעקב ליצמן: האם הכוונה כאן שבעצם לא הולכים להביא את זה?
<משה אשר: אדון ליצמן, אנחנו טיפלנו רק בסוגיה הראשונה של מס רכישה.
<משה אשר: לא דיברנו על יתר הדברים.
<משה אשר: אנחנו בתחילת הדיונים ולזה צריך להתייחס בשלב הזה.
יעקב ליצמן: הרמז שלך ברור.
<משה אשר: לא, זה מה שקרה עד עכשיו בדיון.
ניסן סלומינסקי: אמרנו שבדרך כלל יש שלוש אפשרויות.
ניסן סלומינסקי: אפשרות אחת שזה יאושר כפי שזה, אפשרות שנייה שזה ייעלם, ואפשרות שלישית שיהיו שינויים פנימיים.
ניסן סלומינסקי: אם אתה רוצה להתייחס, תתייחס.
יעקב ליצמן: לגבי משפרי הדיור, אני חושב שזה ממש אבסורד.
יעקב ליצמן: זה בערך כמו ההצעה שלי לחייב שקל למעבר חציה.
יעקב ליצמן: יש לי מיסוי חדש.
יעקב ליצמן: הצעתי את זה כשרצו להטיל חמישים שקלים על המיטות בבתי החולים.
מרב מיכאלי: אמרנו, ישר לנהגים.
יעקב ליצמן: את לא מבינה מה אמרתי.
יעקב ליצמן: בין כך אחרי כל הגזרות האלו, מי שהולך לשלם את זה, זה שקל לכל אלה שיאספו כסף בצמתים.
יעקב ליצמן: אפשר לתת את זה למעבר חציה.
יצחק כהן: כבישי אגרה.
יעקב ליצמן: אני חושב שלגבי משפרי דיור, זאת בעיה.
יעקב ליצמן: לגבי דירות יוקרה, כמובן, זאת האלטרנטיבה, להעלות שם.
ניסן סלומינסקי: איציק כהן.
יצחק כהן: אני מבין שהמילה משפרי דיור עוזרת ליחסי ציבור של המס הזה אבל היא מטעה, כי אלה לא משפרי דיור בלבד אלא אלה גם מחמירי דיור.
יצחק כהן: גם מי שעובר בגלל מצב כלכלי מסוים לדירה יותר קטנה, גם הוא יצטרך לשלם את זה.
יצחק כהן: אז קודם כל, להוריד את המילה משפרי דיור כי זה לא נכון.
יצחק כהן: אני מבקש, היושב ראש, תוריד את המילה משפרי דיור.
יצחק כהן: משפרים את הדיור שלהם, אז הם ישלמו מס.
יצחק כהן: משפרים ישלמו מס אבל זה לא נכון.
יצחק כהן: זה חל גם על מי שנקלע לקשיים ומוכר דירה גדולה וקונה דירה קטנה, גם הוא משלם את המס הזה.
יצחק כהן: קודם כל, לומר אמת.
יצחק כהן: חשוב מאוד לומר אמת לציבור.
יצחק כהן: דבר שני.
יצחק כהן: מה קורה בדיור מוגן?
יצחק כהן: אחד שרוצה לעבור לדיור מוגן, אחד שחלה, נכה, זקן, מה קורה אתו?
יצחק כהן: שגית, גם הוא משלם את זה?
<שגית אפיק: הוא משפר דיור.
יצחק כהן: רבותיי, זה יותר גרוע מחמישים השקלים למיטה.
<ורד אולפינר: לדיור מוגן אין מס רכישה.
<שגית אפיק: בכל מקום שהוא קונה דירה שנחשבת דירה שנייה.
יצחק כהן: לא, הוא עובר לדיור מוגן.
יצחק כהן: הוא הגיע לגיל שהוא לא יכול יותר לגור בדירתו.
יצחק כהן: לכבודה של הממשלה, לכבודה של הוועדה הזאת, תורידו את זה היום.
יצחק כהן: זה לא יעבור.
יצחק כהן: יש כאן קונצנזוס מקיר לקיר.
יעקב ליצמן: איציק מעיר הערה שלדעתי טוב שנשמע וטוב שאנחנו שומעים נוסח נוסף, שזה לא חל על זה.
יצחק כהן: אבל יש לך עוד הרבה סעיפים.
יצחק כהן: האיש הזדקן או חלה או רוצה לעבור לדיור מוגן.
יעקב ליצמן: הוא לא מכר את הדירה שלו.
ניסן סלומינסקי: הוא לא מכר את הדירה והוא קונה דירה נוספת.
יעקב ליצמן: זאת לא דירה.
יעקב ליצמן: זה חדר בדיור מוגן.
יצחק כהן: תשאל את היועצת המשפטית שלך.
יצחק כהן: זה דבר חמור.
יצחק כהן: מטעים את הציבור.
יצחק כהן: משקרים את הציבור.
ניסן סלומינסקי: שאלת שאלה, בוא נשמע תשובה.
יצחק כהן: מציגים עניין לציבור ואני מבקש להציג את זה בצורה אמיתית, נכונה ולא לעשות יחסי ציבור על העלאות מסים מיותרות.
יצחק כהן: תודה, אדוני.
יצחק כהן: על הזוגות שהתגרשו, דיברתם.
ניסן סלומינסקי: כן, דיברו על זה.
ניסן סלומינסקי: החלטנו שאין גירושין ואין ילדים ואין עוד כל מיני דברים.
זבולון כלפה: הערה אחת קטנה.
זבולון כלפה: לפני מספר ישיבות, לפני שבועיים-שבועיים וחצי, דנו כאן בחוק ירושלים.
זבולון כלפה: האוצר התחייב להוציא הנחיות.
ניסן סלומינסקי: הגיעו.
ניסן סלומינסקי: ביום חמישי יצאו והבוקר קיבלנו אותם.
ניסן סלומינסקי: רציתי לנזוף בראובן ולא לתת רשות דיבור עד שלא יצאו ההנחיות ולכן הם הזדרזו ואמרו לי שהבוקר זה הגיע אלינו.
ניסן סלומינסקי: בינתיים היו באמת הרבה פניות.
ניסן סלומינסקי: ביום חמישי זה הגיע לבנקים.
ניסן סלומינסקי: כך הודיעו לנו.
יעקב ליצמן: הבנקים הודיעו ביום שישי שהם לא יודעים כלום.
ניסן סלומינסקי: אמרו שהגיע אלינו והגיע גם לבנקים.
ניסן סלומינסקי: עד יום חמישי באמת אנשים צלצלו.
ניסן סלומינסקי: אם הגיע, הגיע.
ניסן סלומינסקי: לשכת רואי חשבון.
ניסן סלומינסקי: תחליטו אתם מי ידבר.
ניסן סלומינסקי: אחר כך התאחדות בוני הארץ ואחר כך נראה.
<עופר מנירב: אנחנו נדבר פה גם היום על נושא של ההשוואה, הניסיון להשוות בין מיסוי שוק ההון בכלל למיסוי הדירות.
<עופר מנירב: תבוא באותות ומופתים למה זה צריך להיות זהה, אבל זה אף פעם לא יהיה זהה משום שיש כאן עוד קנס, אתנן למדינה, שהוא בין שלושה וחצי לשמונה אחוזים, שצריך לשלם עוד מס רכישה בנוסף כאשר אין בשום רכוש אחר שמוכרים אותו.
<עופר מנירב: שום רכוש אחר שמוכרים, אין את הקנס הזה.
<עופר מנירב: זה קנס שלא קשור לשום דבר, זה פרי של משהו היסטורי וכאשר כולם בדעה, כל המומחים וכל מי שמבין, שצריך לבטל אותו אבל אין אפשרות תקציבית לבטל אותו ולכן הוא לא בוטל.
<עופר מנירב: אין לו שום הגיון כלכלי.
<עופר מנירב: להעצים אותו עוד יותר ועוד יותר, לאיפה נגיע?
<עופר מנירב: אולי נטיל ישר שלושים אחוזים ונבטל את מס הכנסה?
<עופר מנירב: מה שקורה כאן, הולכים ונושאים אות קלון על כל מי שהייתה לו אי פעם דירה, גם אם הוא התרושש בינתיים והוא מנסה להשתקם או כל דבר.
<עופר מנירב: הייתה לו פעם דירה, גמרנו, עכשיו הוא ישלם קנס 51,470 אלף שקלים.
<עופר מנירב: הוא לא שיפר כלום.
<עופר מנירב: הוא פשט את הרגל בזמנו ועכשיו לאט לאט הצליח להתאושש, את הדירה הוא כבר מזמן הפסיד אבל הוא צריך לשלם קנס כזה ואחר.
<עופר מנירב: אני פשוט לא מבין את ההיגיון הזה.
<עופר מנירב: צריך להוציא את זה וצריך להחריג את זה.
<עופר מנירב: אחר כך אני אדבר גם לגבי יתר הנושאים.
ניסן סלומינסקי: התאחדות בוני הארץ.
ניסן סלומינסקי: אחר כך נחזור לסבב נוסף, אם יהיה מישהו שירצה להתייחס.
ניסן סלומינסקי: ג'קי, אם אתה תרצה, אחר כך, אבל ניתן קודם כל לנציג אחד מתוך כל ארגון.
<אמיר הלר: תודה היושב ראש.
<אמיר הלר: אני קצת מבולבל כי מצד אחד מדברים על הגדלת ההכנסות.
יעקב ליצמן: לא רק אתה.
<אמיר הלר: ומצד שני מדברים על ויסות שוק הדיור בצורה כזאת, אבל באמת אין מדיניות מסודרת.
<אמיר הלר: אין איזשהו קו אחיד לדירות להשכרה ודירות שוק השכירות ושוק הדיור.
<אמיר הלר: אין איזה קו אחיד שאנחנו רואים ובסוף יפגעו בשניהם, בשני השווקים האלה ובציבור.
<אמיר הלר: שנייה אחת אני אדבר על שוק הדיור ולא על הפגיעה בציבור עליה דיברתם בהרחבה.
<אמיר הלר: כשמבקשים להחיל שלושה וחצי אחוזים על משפרי דיור, בעצם אנחנו פוגעים בהיצע של הדירות דווקא הזולות, דווקא אלה של 600 עד מיליון ומאתיים אלף שקלים ולא בדירות היקרות.
<אמיר הלר: אז אותם זוגות צעירים שרוצים לקנות דירה ראשונה בחיים שלהם, לא יכולים לקנות את הדירות הזולות כי הן לא משתחררות לשוק.
<אמיר הלר: דרך אגב, פעם זה היה חצי אחוז והיום החליטו על שלושה וחצי אחוזי, שזאת בכלל הגזמה פראית.
<אמיר הלר: אם דיברתם על מיסוי בעולם, אין מיסוי כזה בעולם.
<אמיר הלר: אין כמות מסים כזאת לא במס רכישה ולא במס שבח בהיקפים כאלה.
<אמיר הלר: אני אשמח לראות את העבודה של רשות המסים שמדברת על זה שהמסים בתחום הנדל"ן לא פוגעים בצמיחה.
<אמיר הלר: בוודאי, כי אין השוואה לכזה היקף מסים.
<אמיר הלר: מדובר בחוץ לארץ על היקף מסים הרבה יותר נמוך ולכן אולי אין פגיעה בצמיחה.
<אמיר הלר: גם ביטול הפטור של אחת לארבע שנים, גם הוא יקטין את ההיצע של הדירות הזולות למגורים ואז מה עשינו?
<אמיר הלר: העלינו מחירים.
<אמיר הלר: דרך אגב, כבר מהחלטת הממשלה, הממשלה קיבלה את ההחלטה עוד לפני שיש הצעת חוק, והעסקאות בשוק יד שנייה עלו בשיעור של בין שניים לשלושה אחוזים וזה רק בגלל ההחלטה כי אנשים התחילו לדבר אחד עם השני, עדיף לסגור עכשיו את העסקה בשניים-שלושה אחוזים יותר מאשר לשלם אחרי כן שלושה וחצי אחוזים.
<אמיר הלר: באמירה אחת של הממשלה הגדלתם את מחירי הדיור בסביבות שלושה אחוזים.
<אמיר הלר: אני אסכם את דבריי ואומר שכל מיסוי נוסף בענף הנדל"ן הוא כמו בערה לענף, פוגע בענף, פוגע בציבור וגם פוגע בשוק עצמו במחירי הדיור.
גילה גמליאל: נציג לשכת עורכי הדין, זיו שרון.
<זיו שרון: צריך פשוט לעסוק במתווי מס אלטרנטיביים אבל לצערנו הממשלה לא הייתה מספיק רחבת רואי להביא הצעות אחרות והיא הלכה לפתרונות קלים בתחום הזה של מס הרכישה.
<זיו שרון: אין מלחמה אמיתית בהון השחור, אין יעד של סכום שאפשר להביא מההון השחור או מכספים שנמצאים בחוץ לארץ שאם היו מביאים אותם, לא היה צריך להציע את ההצעה הזאת ביחס למשפרי הדיור או למשני הדיור, שהיא הצעה נואלת וחברי הכנסת כבר אמרו את כל הדברים החכמים שאפשר להגיד בנושא.
גילה גמליאל: נציג לשכת שמאי המקרקעין, אוהד.
<אוהד דנוס: שלום.
<אוהד דנוס: אני יושב ראש לשכת השמאים ואני הייתי מציע שם להצעת החוק הזאת.
<אוהד דנוס: זה לא צריך להיות מס משפרי דיור.
<אוהד דנוס: אנחנו לא מדברים על מס משפרי דיור.
<אוהד דנוס: שלום לאדוני יושב ראש הוועדה.
<אוהד דנוס: אני נציג לשכת השמאים, אוהד דנוס.
<אוהד דנוס: אנחנו למעשה מדברים כאן על מס מחליפי דיור וצריך לחזור אחורנית ולזכור במקורות ההיסטוריים של הפטור הזה שניתן, שהוא ניתן במהלך שנות ה-90 על מנת לאפשר החלפת דירות, על מנת לאפשר לזוגות צעירים שמתקשים ומנסים להיכנס לשוק הדיור - וכאן אנחנו נמצאים בבעיה הגדולה ביותר שלנו – להיכנס לשוק ולקנות את הדירות הזולות והקטנות.
<אוהד דנוס: מה יעשה המס הזה.
<אוהד דנוס: מעבר לזה שמדובר כאן במס שהוא מס פוליו, הוא מס משתק, זה מה שהוא עושה, הוא יגרום להעלאת מחירי השכירות והיא יגרום להעלאתם פעמיים.
<אוהד דנוס: גם שחקנים חדשים בשוק לא יוכלו להיכנס ויצטרכו ללכת לשוק השכירות כי פחות דירות ישוחררו לשוק, וגם משקיעי הנדל"ן יתחילו לגבות כספים גדולים יותר מאותם משפרי דיור שלא הלכו ומכרו את הדירות אלא מחפשים לעבור ולגור בשכירות.
<אוהד דנוס: הם ישכירו בתורם את הדירות שלהם במחירים גבוהים יותר וכך הדברים האלה יתגלגלו לפתחם של האנשים שהכי פחות יש להם וידם משגת.
<אוהד דנוס: לא מדובר לטעמי במס פרוגרסיבי.
<אוהד דנוס: צריך לקחת בחשבון שככל שמחיר הדירה עולה, הרכיב הזה של המיסוי החדש הולך ונהיה קטן יותר ולכן גם כאן אין צדק.
<אוהד דנוס: נושא אחרון, המדיניות הפיסקלית.
<אוהד דנוס: דובר על כך שמדובר כאן באיזושהי החלטה פיסקלית.
<אוהד דנוס: בסופו של דבר אני בטוח שגם ברמה הפיסקלית תקציב המדינה לא ירוויח שקל אחד מהמהלך הזה כי השיתוק של השוק, מצב העניינים הזה שיעשו פחות עסקאות ושקבלנים ויזמים יבנו פחות כתוצאה מכך שהביקוש דוכא, יגרום לכך שגם המדינה תכניס פחות כספים והדבר הזה יביא, גם ברמה הפיסקלית להחמצת המטרה.
<אוהד דנוס: תודה רבה.
ניסן סלומינסקי: ג'קי מלשכת רואי חשבון.
<ג'קי מצא: תודה אדוני היושב ראש.
<ג'קי מצא: הייתה לי זכות להיות חבר פה בוועדה מטעם הממשלה, כך שאת המוזיקה אני כבר מכיר ואני שומע.
<ג'קי מצא: לכן אני לא רוצה להכביר מלים על סוגיית מצמצמי הדיור כי אני מבין שכנראה ההבנה נמצאת מכל כיוון ביחס אליהם.
<ג'קי מצא: דברים נאמרו מצד חבריי באוצר וברשות המסים בצורה הכי ישירה.
<ג'קי מצא: יש כאן גירעון ואותו צריך לכסות וזאת אחת הדרכים.
<ג'קי מצא: זאת לא מדיניות מס קלאסית ובגלל זה אני מציע לחבריי שגם אם הולכים לכיוון כזה, לעשות את הפיין טיונינג הסופי כדי שבאמת אותם מקרים בהם חברי הכנסת בצדק מעירים על גירושין, על כאלו שפשטו את הרגל וצריכים לעבור מארבעה חדרים לשני חדרים, על קשישים שרוצים בשלב מסוים לעבור לגור ליד ילדיהם והם עוברים מדירת ארבעה חדרים לדירת שני חדרים, במקרים האלה באמת יש את אותו קנס כפי שקראו לו כאן.
<ג'קי מצא: אני חושב שעם עוד מאמץ קטן אפשר לעשות מאמץ ולבטל או להרחיק מתוך החקיקה הכוללת הזאת את אותם מקרים ייחודיים שגם אנשי רשות המסים וגם אנשי האוצר לא כיוונו אליהם.
<ג'קי מצא: אני חושב שאפשר לעשות פיין טיונינג.
<ג'קי מצא: מאחר שישבתי באחד הכיסאות האלה באוצר, אני גם מבין שמאחר שזה בא מרצון למקור תקציבי, השאלה אם אתה מציע את זה לבטל, מאיפה כן.
<ג'קי מצא: הנה, אני אומר לכם שבהחלט אפשר לשקול, אם הגעתם לדירות מגורים עם שמונה אחוזים מס רכישה, אין שום סיבה להישאר בחברות שרוכשות דירות מגורים בחמישה אחוזים מס רכישה.
<ג'קי מצא: אין שום הגיון שקרקע למגורים שקונה חברה, קרקע למסחר שקונה חברה וקרקע למשרדים שקונה חברה או בניין משרדים, החברה תשלם חמישה אחוזים, גם על דירת מגורים, ובמקום אחר דירה שקונה אדם פרטי, הוא ישלם חמישה אחוזים, שישה אחוזים, שבעה אחוזים ואפילו שמונה אחוזים.
<ג'קי מצא: אני לא מקבל את זה שמדובר במדיניות מס.
<ג'קי מצא: אני כן מבין את זה שמדובר בגירעון תקציבי שאותו רוצים להשלים.
<ג'קי מצא: הנה לכם דרכים נוספים להשלים, לא על חשבון הקשישים, המתגרשים ומצמצמי הדיור.
<ג'קי מצא: אמירה אחרונה.
<ג'קי מצא: זה גם רלוונטי לכאלו למשל שקיבלו דירת ירושה, ארבעים אחוזים מדירת הירושה ולאחר מכן רכשו דירה.
<ג'קי מצא: אומרים להם שלא רק שהם לא נהנים ממס רכישה מופחת אלא רואים אותם כבר כאילו רכשו דירה.
<ג'קי מצא: הוא מעולם לא רכש דירה.
<ג'קי מצא: הוא קיבל בירושה ארבעים אחוזים מהדודה או מהסבתא.
<ג'קי מצא: במקרה כזה גם כן רואים אותו כמי שלא רכש לראשונה דירה.
<ג'קי מצא: אני עוצר כאן
<ג'קי מצא: כי נדמה לי שהמוזיקה הכוללת מובילה לכך שאיפה שיש צמצום בדיור, איפה שאין כאן שיפור דיור אמיתי, זאת לא הכוונה.
<ג'קי מצא: נדמה לי שגם באוצר לא באמת התכוונו לעשות את זה אלא במהירות הכתיבה נכללו גם הדברים האלה ואפשר לעשות עם עוד קצת מאמץ, במיוחד שיש מקור תקציבי נוסף.
<ג'קי מצא: מחברות אפשר לגבות מס רכישה כי אם לא, יהיה תכנון מס קלאסי.
<ג'קי מצא: מעתה חברות ירכשו דירות מגורים ולא רק שהם משלמים מס רכישה מופחת יותר.
<ג'קי מצא: עוד מעט נגיע למס שבח ונראה שמי שיש לו שתי דירות, אין לו פטור ממס שבח.
<ג'קי מצא: לעומת זאת, מי שיש לו דירה אחת בבעלותו ודירה שנייה הוא רכש באמצעות חברה שלו, יש לו פטור ממס שבח.
<ג'קי מצא: אני אומר, שימו לב.
<ג'קי מצא: יש לכם מקור תקציבי דרך החברות.
<ג'קי מצא: אפשר לטפל שם על חשבון.
<ג'קי מצא: דהיינו, להפחית את המסים המתוכננים על אותם קשישים מצמצמי דיור ולא משפרי דיור.
ניסן סלומינסקי: יש עוד מישהו מהאורחים שביקש את רשות הדיבור ולא קיבל?
ניסן סלומינסקי: ראובן, אתה רוצה להשיב לדברים שנאמרו?
ניסן סלומינסקי: או משה?
<ראובן קוגן: ברמת הרציונל וברמת המקרו, אין לי מה לחדש.
<ראובן קוגן: אנחנו אמרנו מראש שהמס הזה הוא מס של כורח, הוא מס שנבחן.
ניסן סלומינסקי: קורח ב-קוף.
ניסן סלומינסקי: קורח ועדתו.
אלעזר שטרן: קורח היה איש עשיר.
אלעזר שטרן: זה מס של עשירים.
יעקב ליצמן: אתה יודע מה היה הסוף.
<ראובן קוגן: הוא מדבר רק על בעיה שהיא פיסקלית.
<ראובן קוגן: הסברנו גם את ההשלכות על ענף הנדל"ן וניסינו להראות שההשלכות הן לא הרסניות מבחינת מדיניות הדיור.
<ראובן קוגן: כלומר, יכול להיות שזה אפילו יבוא וכן יעשה הקפאה בעסקאות ויגרום לירידות המחירים בכלל השוק.
<ראובן קוגן: כל טענות המיקרו, הן טענות של הטלת מס חדש על אוכלוסייה שהיא בסוף אמנם יותר חזקה מאוכלוסיות אחרות, כמו שוכרים ורוכשי דירה ראשונה, ועדיין זאת אוכלוסייה שהיא לא אוכלוסייה עשירה ולכן זה מס שבמהותו הוא פיסקלי.
ניסן סלומינסקי: יש לי שאלה אחת שאתה לא חייב לענות עליה.
ניסן סלומינסקי: אחרי ששמעת את הדברים כאן, יש בך קצת הרהורי חרטה?
ניסן סלומינסקי: אתה לא הממשלה שיכול לשנות, אבל לעשות איזה שינוי או משהו, אתה מרגיש שמשהו קרה?
<ראובן קוגן: אני לא חייב לענות.
ניסן סלומינסקי: אמרתי, אתה לא חייב לענות.
יצחק כהן: ראובן, עם יד על הלב, אתה מאמין בזה?
ניסן סלומינסקי: אני מכיר אותו.
ניסן סלומינסקי: שאלתי והוא הבין.
ניסן סלומינסקי: רבותיי, סיימנו את הנושא הזה.
ניסן סלומינסקי: אחר כך נקרא הכול ביחד.
יעקב ליצמן: הסתייגויות עכשיו?
ניסן סלומינסקי: לא, כשנקריא.
<שגית אפיק: כשנקריא את הסעיף ונעבור על הסעיפים.
ניסן סלומינסקי: נקריא את זה עכשיו.
משה גפני: למה לא הכול ביחד?
ניסן סלומינסקי: הוא אומר שזה יכול להיות ארוך וחלק מהמסתייגים אולי לא יישארו עד הסוף ואני רוצה שהם יישארו.
<שגית אפיק: עמוד 695, פסקה (3).
<שגית אפיק: סעיף 9 הוא הסעיף שעוסק במס רכישה.
<ליאת גרבר: (3) בסעיף 9 –
<ליאת גרבר: בפסקה (1), ברישה, במקום "שנעשתה ביום" יבוא "שנעשתה מיום" ובמקום "או לאחריו" יבוא "עד יום כ"ה באייר התשע"ג (5 במאי 2013)".
<משה אשר: זה ממש מצחיק מה שאנחנו עושים עכשיו.
<משה אשר: אני הבנתי ממך שאתה הולך לעשות שינויים, אז מה קוראים עכשיו?
משה גפני: ביטול תורה.
ניסן סלומינסקי: כמה ביטול תורה יש לנו.
ניסן סלומינסקי: דווקא כאן יש פחות ביטול תורה.
ניסן סלומינסקי: אני אראה לך מה קורה במליאה, שאנחנו צריכים להישאר עד 2:00 בלילה.
משה גפני: אבל אתה הולך לשנות.
ניסן סלומינסקי: בינתיים שיהיה.
משה גפני: אז בסוף.
משה גפני: למה צריך עכשיו?
יעקב ליצמן: אולי הוא ירצה להצביע כשאנחנו לא נהיה כאן.
משה גפני: הוא צודק שאתה שתרצה להצביע כשאנחנו לא כאן?
ניסן סלומינסקי: אם הוא הציע את הרעיון, אני אשקול את זה.
יעקב ליצמן: זה הרעיון שלך כבר מהיום הראשון.
ניסן סלומינסקי: ליאת, תסבירי.
<שגית אפיק: תסבירי קודם את פסקה (1).
<ליאת גרבר: אנחנו צריכים לקבוע כמה תקופות.
<ליאת גרבר: אני מזכירה שהייתה לנו הוראת שעה שחלה עד 5 במאי 2013 והוא הוארכה עקב הבחירות.
<ליאת גרבר: לאחר מכן, מה-6 במאי 2013 בעצם קבענו את זה כהוראת שעה עד סוף 2014, את מה שחל קודם בחוק מיסוי מקרקעין, הגדלת ההיצע, שזה בעצם פטור למי שיש לו דירה ראשונה ושיעורי מס רכישה מוגברים למשקיעים.
<שגית אפיק: זאת אומרת שבפסקה (1) בעצם את אומרת שיעורי המס שחלו עד 5 במאי 2013, יהיו שיעורי מס הרכישה המוטבים ממדרגת המס הגבוהה.
<שגית אפיק: מ-5 במאי 2013 עד 31 בדצמבר 2014 יישארו שיעורי מס הרכישה המוטבים האלה גם לפי ההצעה שלכם.
<שגית אפיק: לא?
<אביבה אטיאס: עד ה-1 באוגוסט.
<שגית אפיק: אז עד ה-1 באוגוסט המוטבים.
<שגית אפיק: מה יקרה ב-1 באוגוסט?
<אביבה אטיאס: מה-1 באוגוסט אנחנו נכנסים להוראת שעה עד ה-31 בדצמבר 2014, שם יהיו לנו שלוש קטגוריות – קטגוריות של המשקיעים, 5, 6, 7, 8.
<שגית אפיק: אבל עכשיו לגבי הרגילים.
<אביבה אטיאס: קטגוריות משפרי הדיור, שלוש וחצי, חמש.
משה גפני: אבל מה יהיה עם הרגיל?
<שגית אפיק: ה-1.47 מיליון.
<ליאת גרבר: אם זאת דירתו היחידה, יהיה לו את הפטור עד 1.47 מיליון, עד תום שנת 2014.
משה גפני: עד סוף דצמבר?
<ליאת גרבר: עד סוף דצמבר 2014.
מרב מיכאלי: אז זה חוזר להיות מה שהיה קודם?
<אביבה אטיאס: אז לא תהיה התייחסות למשפרי הדיור.
<אביבה אטיאס: יהיו שתי קטגוריות, האחת, המשקיעים, שזאת דירתם השנייה, ואז זה יהיה שלושה וחצי אחוזים, חמש ושמונה, ולגבי אלו שרכשו לראשונה בחייהם, יהיה אפס, שלושה וחצי.
<שגית אפיק: אפס על כמה?
<שגית אפיק: אפס על 1.190 מיליון כמו שהתעדכן עד 2015.
<שגית אפיק: זאת אומרת, ירידה של בין 200 ל-250 אלף, תלוי בעדכון.
<שגית אפיק: אביבה: זה מה-1 בינואר 2015.
<קריאה: עוד 8.000 שקלים מס.
<אביבה אטיאס: יהיו שתי קטגוריות.
מרב מיכאלי: אדוני היושב ראש, למה אין החזרה לסכום הקודם של המיליון ו-900?
ניסן סלומינסקי: לא מיליון ו-900 אלא מיליון ו-200.
מרב מיכאלי: נכון, סליחה.
מרב מיכאלי: מיליון ו-200.
ניסן סלומינסקי: מעצם החוק, זה כאילו הפך כבר לפרט שולי אבל את צודקת.
ניסן סלומינסקי: זה חלק מהשאלות.
ניסן סלומינסקי: זאת כרגע ההצעה שלהם ועל זה צריך להסתייג.
<ליאת גרבר: זה כבר אושר בוועדה עוד לפני שהבאנו את זה.
<קריאה: זה מתוקף שינויים קודמים בחקיקה.
ניסן סלומינסקי: מירב, אפשר להסתייג.
ניסן סלומינסקי: מעבר להסתייגות הכוללת, אפשר גם להתחיל להסתייג מהפרטים.
ניסן סלומינסקי: לו יצויר, שלפחות יהיה הדבר הזה.
ניסן סלומינסקי: אם כן, כאן יש הסתייגות.
משה גפני: אם אפשר שהיועצת המשפטית תרשום את ההסתייגות.
יצחק כהן: של הקבוצה.
ניסן סלומינסקי: לו יצויר שזה יהיה, אז שזה לא יחזור למיליון ומאתיים.
<שגית אפיק: שיישאר מיליון ו-470 עם העדכונים הרלוונטיים.
יעקב ליצמן: הלו יצויר, גם על הממשלה.
<ליאת גרבר: דרך אגב, זה הולך גם עם המשקיעים.
<ליאת גרבר: זה התיקון, אבל בסדר.
משה גפני: עד איפה קוראים?
<שגית אפיק: זה ארוך, זה לא קצר.
<שגית אפיק: עד עמוד 701.
<שגית אפיק: שישה עמודים.
משה גפני: זה לא פייר הדבר הזה.
ניסן סלומינסקי: זה ארוך.
ניסן סלומינסקי: אני חשבתי שזה יהיה קצר.
ניסן סלומינסקי: חשבתי שזה הרבה יותר קצר.
ניסן סלומינסקי: אם זה ארוך, נעשה את זה ביחד.
<משה אשר: אני אציג.
<משה אשר: אני אדבר על הנושאים.
<משה אשר: אחרי כן אני אפנה לעמודים הספציפיים.
<משה אשר: במסגרת רשימת התיקונים שאנחנו מביאים בנושא מיסוי מקרקעין, יש מספר נושאים.
<משה אשר: הדבר הראשון, כפי שראובן הציג, זה הנושא של מס רכישה.
<משה אשר: יש לנו קטגוריות נוספות שאלה דירות יוקרה, מיסוי דירות יוקרה, מדרגה נוספת במס רכישה ובמס שבח, כאשר גם אם מדובר בדירה יחידה שבאופן עקרוני זכאית לפטור, יהיה מס שבח מעבר למרכיב של היוקרה.
יעקב ליצמן: מה זה יוקרה?
<משה אשר: אנחנו העברנו את הקו בחמישה מיליון שקלים.
<משה אשר: מה שמעבר לזה, יהיה חייב במס שבח.
ראובן ריבלין: על הדלתא או על כל הסכום?
<משה אשר: על הדלתא.
<משה אשר: מה שמתחת לזה, המיסוי יהיה כפי שקיים.
<משה אשר: מגיע פטור – פטור, או לא פטור – לא פטור, אבל זה המרכיב.
<משה אשר: שוב, לגבי מס הרכישה, מעבר לחמישה מיליון שקלים, שמונה אחוזי מס רכישה.
מיקי רוזנטל: כמה הכנסות יגיעו מזה?
<משה אשר: אין הרבה דירות מגורים מהסוג הזה בשנה.
<משה אשר: זה בין 300 ל-400 דירות בעסקאות שאנחנו עשינו אבל יש כאן אמירה.
משה גפני: של חמישה מיליון שקלים?
<משה אשר: של מעבר לחמישה מיליון שקלים.
משה גפני: רק 300-400?
<משה אשר: אלה הכמויות שאנחנו מאתרים במערכת.
<משה אשר: אפרופו, המיסוי הוא לא רטרואקטיבי, זאת אומרת שגם לגבי מס השבח, זה מה שייצבר מ-2014 ואילך.
<משה אשר: זאת אומרת, אין כאן מיסוי רטרואקטיבי אבל יש כאן בפירוש אמירה משמעותית בנושא הזה.
<משה אשר: לגבי דירות לתושבי חוץ.
<משה אשר: כמו שנאמר, יש היום במתכונת כזאת או אחרת הטבה לרכישת דירה יחידה ויש גם פטורים למי שיש לו דירה יחידה.
ניסן סלומינסקי: דירה יחידה במקרה עליו אתה מדבר, הכוונה שזאת הדירה האחת שיש לו או שזאת פעם ראשונה?
ניסן סלומינסקי: בוא נגדיר, כי קודם הגדרנו דירה בשני מצבים.
<משה אשר: אני מדבר ברגיל.
<משה אשר: באופן רגיל.
ניסן סלומינסקי: יש לו דירה אחת.
<משה אשר: אני אתחיל שוב.
<משה אשר: אם לא הייתי ברור, אני אבהיר את הדברים.
משה גפני: הוא רק שאל אם זאת דירה אחת.
<משה אשר: אני מתייחס עכשיו לתושבי החוץ.
<משה אשר: באופן עקרוני יש הטבות מס גם במס רכישה וגם במס שבח אם מדובר בדירה יחידה.
ניסן סלומינסקי: תושב חוץ קונה בארץ?
<משה אשר: לכל אחד מהקונים בישראל, בין אם הוא תושב ישראל ובין אם הוא תושב חוץ.
<משה אשר: ההקלות האלה, כאשר מדובר בתושב חוץ, יכולות ליצור קושי מסוים.
<משה אשר: אנחנו מזהים שזה לא בהכרח נכון מבחינה סוציאלית לתת את ההטבות האלה למי שהוא לא תושב המדינה.
<משה אשר: צריך כמובן לנסח את ההגדרות בצורה ברורה ומדויקת.
יעקב ליצמן: גם לנסח את הגדרת תושב.